**Awdurdod Parc Cenedlaethol Arfordir Penfro**

**Disgrifiad o Dasgau Gwirfoddolwyr**

**Teitl: Gwirfoddolwyr Croesawu Ymwelwyr**

**Pwrpas:** Bydd y gwirfoddolwyr Croesawu Ymwelwyr wedi’u lleoli mewn lleoliad(au) awyr agored penodol o fewn y Parc Cenedlaethol, gan ymgysylltu ag ymwelwyr, rhoi gwybodaeth am weithgareddau/teithiau cerdded/profiadau i ymwelwyr o fewn cyffiniau’r lleoliad hwnnw. Bydd y rôl yn gweithio ochr yn ochr â thimau Darganfod a Pharcmyn y Parc Cenedlaethol.

**Dyletswyddau/gweithgareddau:**

* Bod yn bresennol mewn lleoliad a drefnwyd ymlaen llaw ar amseroedd / dyddiadau y cytunwyd arnyn nhw.
* Rhoi croeso i ymwelwyr sy’n cyrraedd lleoliadau penodol.
* Defnyddio eich gwybodaeth a'r sgiliau y byddwch wedi'u dysgu o’ch hyfforddiant i awgrymu cyfleoedd i ymwelwyr fwynhau ac i archwilio’r ardal. \* (darperir hyfforddiant ac adnoddau ychwanegol i gefnogi'r ddyletswydd hon).
* Cyfeirio ymholiadau at eraill os na allwch ddelio â’r ymholiad eich hun.
* Cydlynu â’r timau Darganfod a Pharcmyn.
* Bod yn bositif a chefnogol i anghenion yr holl ymwelwyr, trigolion lleol a chydweithwyr.
* Bod yn hwyliog, yn gyfeillgar ac yn barod i helpu.
* Cyfrif nifer yr ymwelwyr rydych mewn cysylltiad â nhw bob dydd a chofnodi/adrodd eich arsylwadau.

**Amserlen:** Bydd presenoldeb mewn lleoliadau penodol dros gyfnod yr haf. Mae'r rôl yn caniatáu i chi gyfrannu cymaint neu gyn lleied o amser ag y dymunwch yn amodol ar fod yn rhan o rota y cytunwyd arno.

**Lleoliadau:** Lleoliadau amrywiol gan gynnwys Amroth, Saundersfoot, Dinbych-y-pysgod, Freshwater East, Aberllydan/Nolton Haven/Niwgwl, Tyddewi, Porth Mawr, Abereiddi/Porthgain, Traeth Poppit.

Canolfannau ymwelwyr y Parc Cenedlaethol yn ôl yr angen – Castell Caeriw, Castell Henllys ac Oriel y Parc.

**Goruchwyliaeth:** Bydd gwirfoddolwyr Croesawu Ymwelwyr yn cael eu rheoli gan Gydlynydd Gweithgareddau a Digwyddiadau Awdurdod Parc Cenedlaethol Arfordir Penfro.

Cyn dechrau byddwch yn cael:

* Mynychu sesiwn hyfforddi ParkWise
* Sesiwn friffio asesu risg
* Sesiwn friffio i ymgyfarwyddo â’r safle lle byddwch wedi’ch lleoli

**Rhinweddau:**

Dylai gwirfoddolwyr Croesawu Ymwelwyr allu cynnig presenoldeb cyfeillgar ac addysgiadol, gallu siarad ag ymwelwyr am y Parc Cenedlaethol, a lle bo’n bosib, eu cyfeirio i lefydd, mannau o ddiddordeb a chyfleoedd i archwilio ymhellach.

**Buddion:**

* Bydd cyfleoedd hyfforddi ar gael
* Gwisg Gwirfoddolwr y Parc Cenedlaethol
* Darperir PPE lle bo angen
* Bydd treuliau yn cael eu had-dalu
* Gallwn ddarparu geirda, tystysgrifau presenoldeb etc. lle bo’n briodol.